Сваё прафесійнае свята калектыў ДРБУ № 180 сустракае ў добрым настроі. Галоўныя задачы па абслугоўванні, рамонце, будаўніцтве дарог з поспехам выкананы. У дзень, і ў ноч, у летнюю спёку і ў зімовую завіруху людзі ў сіняй форме з ярка-аранжавымі палосамі гарантуюць бяспечны і камфортны праезд па іх вадзіцеляў і пасажыраў, перамяшчэнне грузаў. Летні сезон, на які прыходзіцца асноўны аб’ём работ, на заканчэнні і начальнік упраўлення Уладзімір Місачэнка з задавальненнем адзначае, што сёлетні год быў удачным для дарожнікаў.